Document ID: 31993R1595

KOMISSION ASETUS (ETY) N:o 1595/93,
annettu 24 päivänä kesäkuuta 1993,
jäsenvaltioiden tiettyjen hedelmä- ja vihannesjalosteiden tuontiin liittyvien tietojen ilmoittamisesta komissiolle annetun asetuksen (ETY) N:o 1226/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1569/92(2), ja erityisesti sen 20 artiklan,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(3), sellaisena kuin se on viimeksi muutettuna asetuksella (ETY) N:o 638/93(4), ja erityisesti sen 38 artiklan 1 kohdan,
sekä katsoo, että
komission asetuksessa (ETY) N:o 1226/92(5), sellaisena kuin se on viimeksi muutettuna asetuksella (ETY) N:o 1383/93(6), 1 artiklassa vahvistetaan kahdesti kuussa tapahtuva jäsenvaltioiden tiettyjen hedelmä- ja vihannesjalosteiden tuontiin liittyvien tietojen ilmoittaminen komissiolle; markkinatilanne tällä hetkellä edellyttää näiden tietojen tarkempaa seuraamista; on suotavaa muuttaa kahdesti kuussa tapahtuva ilmoittaminen viikottaiseksi, ja
tässä asetuksessa säädetyt toimenpiteet ovat hedelmien ja vihannesten hallintokomitean ja hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1226/92 1 artiklan 2 kohta seuraavasti:
"2. Kaikkien tiistaista seuraavan viikon maanantaihin välisenä aikana vapaaseen liikkeeseen luovutettujen tuotteiden osalta ilmoittaminen tehdään viimeistään seuraavana maanantaina."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä kesäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1993.

Labels: 17
13
3
12
18